Ugom

Ugom tai Ögem (uzb. Ugom, kaz. Өгем, ven. Уга́м, Ugam) on Chirchiqin oikeanpuoleinen sivujoki Uzbekistanissa ja Kazakstanissa. Sen pituus on 68,5 kilometriä, valuma-alueen laajuus 870 neliökilometriä ja keskimääräinen virtaus vuodesta riippuen 12–43 kuutiometriä sekunnissa. Joen vesistöalue rajautuu pohjoisessa Talas Alatoo -vuoriin, idässä Ugomvuoriin ja lännessä Qorjontoviin. Se laskee Chirchiqiin Chorvoqin tekojärven alapuolella. Virtaus on suurimmillaan huhti-kesäkuussa. Vuolaana virtaava joki on retkeilykohde. Uzbekistanin alueella sijaitsee Ugom-Chatqolin kansallispuisto ja Kazakstanissa Sairam-Ögemin kansallispuisto. Lähteet